als_Latn dik_Latn sag_Latn
Sot ne orën 19:00 me orën tonë lokalë do të nisë aventura evropiane e kampioneve të Shqipërisë, Skenderbeu të cilët do të luajë në transfertën kundër skuadrës së njohur bjelloruse Bate Borisov në turin e dytë kualifikues të Champions League. Ndeshja sot do të luhet në stadiumin e ri Borisov Arena, dhe favorit i madh të paktën në letër është skuadra vendase e cila ka një eksperiencë të konsiderueshme në kupat e Evropës së fundmit pavarësisht se trajneri Jermakovic do të ketë 4 titullarë të padisponueshëm. Bjelloruset kanë luajtur deri në fazat e grupeve të Champione League ne 2011-2012 dhe 2012-2013 me përjashtim të vitit të kaluar kur u eliminuan në fazat kualifikuese në mënyre surprize nga Shaktar Karagandi, skuadër që gjithashtu eliminoi më pas edhe Skënderbeun. Korçaret gjithsesi kanë deklaruar se do të tentojnë të marrin një rezultat sa më të mirë në mënyre që kualifikimi të vendoset në ndeshjen e kthimit në Shqipëri. Skuadra e Joses ka pësuar disa ndryshime nga fundi i sezonit pasi në mbrojtje do të jenë titullarë Tefik Osmani e Kristi Vangjeli ndërsa Progni, dhe Fatjon Sefa ne repartin ofensiv. Ndeshja do të gjykohet nga bullgari George Kabakov.
als_Latn